Lav et referat af nedenstående tekst:

Tekst:
Inden søndagens trav gik i gang, lå nordjyske Jeppe Juel i fronten af feltet om titlen som danmarksmester. Det blev der dog lavet om på i løbet af dagen, hvor den anden nordjyske travtræner Bo Westergaard med 41 point sikrede DM-titlen. -	Lige nu har jeg det jo utrolig godt og er stolt, og det er jo det her, vi arbejder for hele året. Det er Superligaen, kan man sige, så det var rigtig sjovt, siger han. Danmarksmesteren var tidligere i år med i Indblik: Femte nordjyske guld Netop Jeppe Juel har ellers fire gange tidligere vundet DM-guldet, mens det er første gang, at Bo Westergaard kan tage den medalje om halsen. Sidste år endte han som 2’er – en plads Jeppe Juel måtte nøjes med i år. -	Man siger jo, at man skal arbejde sig op ad skamlen, og det var jo det, som man håber på, at man kan gå helt til tops, siger Bo Westergaard og tilføjer: -	Nu skal det siges, at vi havde nogle gode og intense kampe, så vi fik taget de rigtige disponeringer, så det var godt. Og så manglede der kun en ting; traditionen om, at vinderen skal en tur i søen. -	Jeg er nok ikke klar til det. Selvom jeg sagde til min kollegaer, at jeg ikke kan svømme, så bliver jeg nok nødt til at skulle i alligevel, siger danmarksmesteren. Se video fra Spar Nord Arena - Aalborg Væddeløbsbane:

Referat:
I løbet af weekenden blev der på Spar Nord Arena - Aalborg Væddeløbsbane kørt om danmarksmestertitlen for travtrænere – og den endte i Nordjylland for femte gang.